《赠僧惟益》
宋代·金君卿

益也非庸僧，黄卷粗渔猎。
身虽闤{上门下贵}中，耻与喧嚣接。
朝弹侧楸局，暮杵青黏叶。
妙理脱扃键，高谈腾辅颊。
繄予困韁锁，荏苒沿吏牒。
不见才七年，霜{上髟下此}已盈{左金右聶}。
借问何所因，苦吟诗满箧。

作者简介：宋饶州浮梁人，字正叔。仁宗庆历间进士。累官知临川、江西提刑、度支郎中。治“五经”，长于《易》。有《易说》、《金氏文集》。